Me at the zoo

To "Me at the zoo" είναι ένα βίντεο στο YouTube που ανέβηκε στις 23 Απριλίου 2005 και αναγνωρίστηκε ως το πρώτο βίντεο που ανέβηκε ποτέ σε αυτή την υπηρεσία. Το βίντεο, με διάρκεια 19 δευτερολέπτων, παρουσιάζει τον Τζαουέντ Καρίμ, έναν από τους ιδρυτές του YouTube. Το ηχογράφησε ένας φίλος του από το γυμνάσιο, ο Γιάκοβ Λαπίτσκι. Στο βίντεο, ο Καρίμ φαίνεται να στέκεται μπροστά σε δύο ελέφαντες στον ζωολογικό κήπο του Σαν Ντιέγκο στην Καλιφόρνια, όπου σχολιάζει εν συντομία το μήκος των προβοσκίδων τους. Πολλοί δημοσιογράφοι θεώρησαν ότι το βίντεο αντιπροσωπεύει το YouTube στο σύνολό του και δήλωσαν ότι ήταν ένα μνημειώδες βήμα στην ιστορία της υπηρεσίας. Ο Καρίμ άλλαξε την περιγραφή του βίντεο για να επικρίνει τη χρήση των λογαριασμών Google+ από τους χρήστες του YouTube και την απόκρυψη των dislike σε όλα τα βίντεο. Από τον Νοέμβριο του 2024, το βίντεο έχει πάνω από 339 εκατομμύρια προβολές.

 Υποδοχή 
To YouTube ιδρύθηκε το 2005 από τρεις πρώην υπαλλήλους της PayPal - τους Τσαντ Χάρλεϊ, Στιβ Τσεν και Τζαουέντ Καρίμ. Ο Χάρλεϊ σπούδασε σχέδιο στο Πανεπιστήμιο Ιντιάνα της Πενσυλβάνια, ενώ ο Τσεν επιστήμη υπολογιστών στο Πανεπιστήμιο του Ιλινόι Ουρμπάνα-Σαμπέιν. Ο Καρίμ δήλωσε ότι η έμπνευση για 

 Κληρονομιά 
Ο Γκρεγκ Τζάρμποου περιγράφει την αναπαράσταση μιας "καθημερινής στιγμής" στο βίντεο ως "διαφορετική" για την εποχή του, καταδεικνύοντας την πρόβλεψη του ιδρυτή του YouTube Τζόεντ Κέριμ για το τι πρόγραμμα θα είναι το YouTube. Σύμφωνα με τον Τζάρμποου, με το "Me at the zoo" αποδείχθηκε ότι το YouTube δεν προσπαθούσε απλώς να "συγκρατήσει ξεχωριστές στιγμές σε βίντεο" αλλά κυρίως να προσπαθήσει να ενθαρρύνει τους χρήστες του YouTube "να γίνουν οι ραδιοτηλεοπτικοί φορείς του μέλλοντος". Αυτό συνέβαλε στο να γίνει το YouTube η δημοφιλέστερη διαδικτυακή υπηρεσία κοινής χρήσης βίντεο στον κόσμο. Ο Ααρόν Ντουπλαντιέ είπε ότι η συνηθισμένη "καθημερινότητα" και η "τετριμμένη αισθητική" του "Me at the zoo" όρισαν το ερασιτεχνικό περιεχόμενο που θα γινόταν χαρακτηριστικό του YouTube, ειδικά από τους YouTubers και τους vlogger. Εκτός από το πρώτο βίντεο στο YouTube, έχει χαρακτηριστεί και ως το παλαιότερο vlog clip του YouTube. 

Σύμφωνα με το Business Insider, είναι το πιο σημαντικό βίντεο στο YouTube όλων των εποχών, δηλώνοντας: "Είναι αντιπροσωπευτικό για το YouTube — δεν χρειάζεται να είναι τόσο φανταχτερό, μπορεί να είναι προσιτό στους άλλους. Το παλαιότερο βίντεο στο YouTube είναι κάτι που όλοι θα μπορούσαν να δημιουργήσουν μόνοι τους". Σύμφωνα με το New York Observer χαρακτηρίστηκε επίσης το σημαντικότερο βίντεο στην ιστορία του YouTube και δήλωσε ότι "αυτό είναι ουσιαστικά ένα ιστορικό τεχνούργημα".  Το  BuzzFeed News το περιέλαβε ανάμεσα στα 20 σημαντικότερα  διαδικτυακά βίντεο όλων των εποχών. 

Σε πολλές περιπτώσεις, ο Κέριμ έχει χρησιμοποιήσει τρόπους περιγραφής του βίντεο με στόχο την επίκριση επιχειρηματικών ενεργειών του YouTube. Τον Νοέμβριο του 2013, ως απάντηση στην πρόταση της Google από τους χρήστες του YouTube να χρησιμοποιούν λογαριασμούς του Google+ για να γράφουν σχόλια σε βίντεο, τροποποίησε την περιγραφή λέγοντας "Δεν μπορώ να γράψω ούτε ένα σχόλιο εδώ, αφού δεν θέλω λογαριασμό Google+".  Τον Νοέμβριο του 2021, στην περιγραφή του βίντεο έγραψε μια απάντηση στην απόφαση του YouTube να αποκρύψει τα dislike σε όλα τα βίντεο, λέγοντας: "Όταν όλοι οι χρήστες του YouTube συμφωνούν ότι η αφαίρεση των dislike είναι μια χαζή ιδέα, μάλλον είναι. Ξαναδοκιμάστε, YouTube".  Μετά από λίγες μέρες, η περιγραφή άλλαξε ξανά με μία λεπτομερέστερη  αρνητική πρόταση στην απόφαση του YouTube.

Στις 17 Δεκεμβρίου 2023, το εξώφυλλο του βίντεο άλλαξε με την προσθήκη μίας εικόνας του Κέριμ στο στυλ του MrBeast, με δύο φωτεινά μάτια να κοιτάζουν μια φωτογραφία ελεφάντων δημιουργημένη από την AI. Μετά από ένα δεκαπενθήμερο, προστέθηκε ξανά το προηγούμενο εξώφυλλο.  Ο σχεδιασμός του εξωφύλλου έγινε με τρόπο clickbait.

 Δείτε επίσης 

 Κατάλογος βίντεο με τις περισσότερες προβολές στο YouTube

 Παραπομπές 

 Εξωτερικοί σύνδεσμοι 


Κατηγορία:Viral βίντεο
Κατηγορία:Αμερικανικές ταινίες μικρού μήκους